CELEX: 22005D0024
Language: fi
Date: 2005-02-08 00:00:00
Title: ETA:n sekakomitean päätös N:o 24/2005, tehty 8 päivänä helmikuuta 2005, ETA:n sekakomitean työjärjestyksen muuttamisesta

23.6.2005   
            
            
               FI
            
            
               Euroopan unionin virallinen lehti
            
            
               L 161/54
            
         ETA:N SEKAKOMITEAN PÄÄTÖS
   N:o 24/2005,
   tehty 8 päivänä helmikuuta 2005,
   ETA:n sekakomitean työjärjestyksen muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousalueesta tehtyä sopimusta mukauttavalla pöytäkirjalla, jäljempänä ”sopimus”, ja erityisesti sen 92 artiklan 3 kohdan,
   sekä katsoo seuraavaa:
   
               (1)
            
            
               ETA:n sekakomitean työjärjestys hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94 (1).
            
         
               (2)
            
            
               Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan (2) mukaisesti Euroopan unioni laatii suomen ja ruotsin kielellä EU: n säädökset, jotka otetaan osaksi sopimuksen liitteitä, ja suomen- ja ruotsinkieliset sopimuksen liitteiden tai pöytäkirjojen muuttamisesta tehdyt ETA:n sekakomitean päätökset julkaistaan Euroopan unionin virallisen lehden ETA-osastossa.
            
         
               (3)
            
            
               Nizzan sopimuksen (3) voimaantulon vuoksi Euroopan yhteisöjen virallinen lehti tunnetaan nyt Euroopan unionin virallisena lehtenä.
            
         
               (4)
            
            
               Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen tehdyn ja Luxemburgissa 14 päivänä lokakuuta 2003 allekirjoitetun sopimuksen, jäljempänä ”ETA:n laajentumissopimus” vuoksi sopimukseen sisältyvää kielten luetteloa on mukautettava. (4)
               
            
         
               (5)
            
            
               Koska ETA:n laajentumissopimus ei ole vielä tullut voimaan, vaan sitä sovelletaan väliaikaisesti, myös tätä päätöstä sovelletaan väliaikaisesti ETA:n laajentumissopimuksen voimaantuloon asti,
            
         ON PÄÄTTÄNYT SEURAAVAA
   1 artikla
   
               1.
            
            
               Korvataan 6 artiklan 2 kohta seuraavasti:
            
         
      ”Niiden EY-säädösten tekstit, jotka on määrä saattaa osaksi sopimuksen liitteitä sen 102 artiklan 1 kohdan mukaisesti, ovat yhtä todistusvoimaiset englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.”
   
   
               2.
            
            
               Korvataan 11 artiklan 1 kohta seuraavasti:
            
         
      ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja mainitun lehden ETA-täydennysosassa islannin ja norjan kielellä.”
   
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä helmikuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
      
   
   
      (1)  EYVL L 85, 30.3.1994, s. 60.
   
      (2)  EYVL C 241, 29.8.1994, s. 21, asiakirja sellaisena kuin se on tarkistettuna EYVL: ssä L 1, 1.1.1995, s. 1.
   
      (3)  EYVL C 80, 10.3.2001, s. 26.
   
      (4)  EYVL L 130, 29.4.2004, s. 3.